袁嘉蔚

袁嘉蔚，花名「田灣女孩」、「瑜伽蔚」，香港民主派政治家，成員，南區區議會選區議員、社區參與事務委員會主席、南區平等機會工作小組主席、南區復康活動及長者友善社區工作小組副主席，亦係區諾軒立法會議員辦事處嘅南區社區幹事，專職處理田灣嘅地區事務。佢同時係香港眾志創黨主席羅冠聰前女友，自己亦做過香港眾志副主席，2018年退出咗。

簡歷
袁嘉蔚喺英屬香港出世，香港城市大學中文系畢業，讀書期間已經活躍參與社會運動，包括參與過2014年同佔領中環。佢2016年加入香港眾志，2017年佢男友羅冠聰被取消立法會議員資格後，佢曾經係其中一個接棒參加補選嘅人選，最終考慮知名度等等因素，決定由周庭出選，袁嘉蔚就做香港眾志副主席。2018年5月，佢無競逐連任副主席，同時宣佈退出香港眾志。同月佢決定落腳南區嘅田灣參與地區工作，同埋喺第6屆香港區議會選舉挑戰由2004年開始就任區議員嘅陳富明，結果以4191票打贏陳富明，成功當選。

2020年，袁嘉蔚喺社交平台Po咗玩倒立嘅相，有網民更幫佢起咗個「瑜伽蔚」嘅花名。同年，袁嘉蔚同另外兩個社運人士黃莉莉、何嘉柔開咗個YouTube頻道「番號ABC」講性話題。

2021年，佢同梁凱晴、岑敖暉因為參加維園六四燭光晚會而畀香港黑警老屈非法集結罪名成立，佢同梁凱晴畀港共法官老屈坐花廳4個月，即時被強行剝奪區議員席位。

類:香港監犯
香港泛民主派人士
香港城市大學舊生
嘉蔚
前南區區議員